Ettepanek: EUROOPA PARLAMENDI JA NÕUKOGU OTSUS millega muudetakse 17. mai 2006. aasta institutsioonidevahelist kokkulepet eelarvedistsipliini ja usaldusväärse finantsjuhtimise kohta seoses mitmeaastase finantsraamistikuga, et võtta arvesse Horvaatia Euroopa Liiduga ühinemisest tingitud kulusid /* COM/2013/0157 final */





SELETUSKIRI 1. ETTEPANEKU TAUST Horvaatia Vabariigi Euroopa Liiduga ühinemist käsitlev leping allkirjastati 9. detsembril 2011. aastal. Allkirjastamine avab tee ratifitseerimismenetlustele, mis võimaldab Horvaatial saada 1. juulil 2013 Euroopa Liidu 28. liikmesriigiks. 2. ETTEPANEKU ÕIGUSLIK KÜLG Euroopa Liidu toimimise lepingu artikli 312 lõikes 2 on sätestatud, et nõukogu võtab ühehäälselt vastu määruse, millega määratakse kindlaks mitmeaastane finantsraamistik, olles selleks enne saanud Euroopa Parlamendi nõusoleku. Komisjon esitas 3. märtsil 2010 ettepaneku võtta vastu nõukogu määrus, millega määratakse kindlaks mitmeaastane finantsraamistik aastateks 2007–2013, ning sellega kaasnev institutsioonidevaheline kokkulepe[1]. Euroopa Parlament ja nõukogu ei ole nimetatud ettepanekute suhtes siiani kokkuleppele jõudnud. Kuni selle kokkuleppe saavutamiseni kohaldatakse jätkuvalt Euroopa Parlamendi, nõukogu ja komisjoni vahelist 17. mai 2006. aasta institutsioonidevahelist kokkulepet eelarvedistsipliini ja usaldusväärse finantsjuhtimise kohta[2]. Käesoleva ettepaneku aluseks on seega institutsioonidevahelise kokkuleppe punkt 29 (finantsraamistiku kohandamine laienemise korraldamiseks). Institutsioonidevahelise kokkuleppe punktis 29 on sätestatud, et kui finantsraamistikuga hõlmatud ajavahemikul ühinevad Euroopa Liiduga uued liikmesriigid, kohandavad Euroopa Parlament ja nõukogu ühiselt komisjoni ettepaneku põhjal finantsraamistikku, et võtta arvesse ühinemisläbirääkimiste tulemustest tingitud kulusid. 3. FINANTSRAAMISTIKU KOHANDAMINE AJAVAHEMIKUKS 1. JUULI – 31. DETSEMBER 2013 3.1. Horvaatia ühinemiseks ette nähtud summad Finantsraamistiku kavandatud kohandamise aluseks on Horvaatia Vabariigi Euroopa Liiduga ühinemist käsitleva lepingu[3] asjaomased sätted ja 33. peatükki (finants- ja eelarvesätted) käsitlev ELi ühine seisukoht[4]. Horvaatia ühinemise arvessevõtmiseks vajalikud kulukohustuste assigneeringud ja maksete assigneeringud on esitatud tabelis allpool: Horvaatia finantspakett (ELi ühine seisukoht), ühinemine 1. juulil 2013 (miljonit eurot, jooksevhindades) || 2013 || || 1. Jätkusuutlik majanduskasv || 496,8 1a - Konkurentsivõime majanduskasvu ja tööhõive tagamiseks1) || 47,4 1b – Ühtekuuluvus majanduskasvu ja tööhõive tagamiseks || 449,4 millest struktuurifondid || 299,6 millest Ühtekuuluvusfond || 149,8 || 2. Loodusvarade kaitse ja majandamine || 20,4 turuga seotud kulud1) || 9,0 otsesed maksed || 0 demineerimise reserv || 0 maaelu areng || 0 Euroopa Kalandusfond || 8,7 muu toetus ühisele kalanduspoliitikale, programmile Life + 1) || 2,7 || 3. Kodakondsus, vabadus, turvalisus ja õigus || 73,3 3a – Vabadus, turvalisus ja õigus || 2,1 Schengeni rahastu || 40,0 3b – Kodakondsus1) || 2,2 Üleminekutoetused || 29,0 || 4. EL kui ülemaailmne partner || 0 || 5. Haldus || 22,0 || 6. Kompensatsioonid (rahavootoetus) || 75,0 || Kulukohustuste assigneeringud kokku || 687,5 Maksete assigneeringud kokku || 396,3 1) Mittesihtotstarbelised kulud on esitatud ainult selgitaval eesmärgil. || 3.2. Finantsraamistiku kohandamine laienemise korraldamiseks – kulukohustuste täitmisega seotud assigneeringud Vastavalt institutsioonidevahelise kokkuleppe punktile 29 teeb komisjon ettepaneku kohandada finantsraamistikku 2013. aastaks, võttes arvesse ühinemisläbirääkimistest tingitud ELi poliitikaga seotud kulusid, mis on üksikasjalikult esitatud eespool tabelis. Kuna finantsraamistiku mahtu väljendatakse miljonites eurodes, on summad kohandamise eesmärgil vajaduse korral ümardatud. Kuna komisjon on võtnud kohustuse piirata ELi poliitika haldamise kulusid, esitab ta ettepaneku mitte suurendada rubriigi 5 kulukohustuste assigneeringute ülemmäära. Ettepaneku kohaselt tuleks suurendada 2013. aasta kulukohustuste assigneeringute ülemmäära jooksevhindades 666 miljoni euro võrra vastavalt allpool punktis 3.4 esitatud tabelis toodud jaotusele. 3.3. Finantsraamistiku kohandamine laienemise korraldamiseks – makseteks ette nähtud assigneeringud Komisjon teeb ettepaneku suurendada 2013. aasta maksete assigneeringute ülemmäära jooksevhindades 374 miljoni euro võrra, et katta ühinemisläbirääkimistest tingitud ELi poliitikaga seotud kulud, mis on üksikasjalikult esitatud eespool tabelis. Kuna komisjon on võtnud kohustuse piirata ELi poliitika haldamise kulusid, esitab ta ettepaneku mitte võtta arvesse rubriigiga 5 seotud täiendavaid maksete assigneeringuid. 3.4. Laienemise korraldamiseks kohandatud finantsraamistik jooksevhindades ja 2004. aasta hindades Eespool nimetatud aastate 2007–2013 finantsraamistikku tehtavad muudatused on kokku võetud alljärgnevas tabelis (jooksevhindades): Jooksevhindades väljendatud laienemise korraldamiseks (EL 28) kohandatud finantsraamistik on esitatud allpool. Selle aluseks on 2013. aasta tehnilise kohanduse tulemused (institutsioonidevahelise kokkuleppe punkt 16). Ametlikus otsuses institutsioonidevahelises kokkuleppes esitatud finantsraamistiku muutmise kohta tuleb viidata kõnealuse kokkuleppe raames kokku lepitud põhitabelile, mis on väljendatud 2004. aasta püsihindades. Selleks tuleb laienemise korraldamiseks (EL 28) kohandatud finantsraamistiku jooksevhindades väljendatud summad 2004. aasta hindadesse 2 %-lise aastadeflaatori abil ümber arvutada, nagu on ette nähtud institutsioonidevahelise kokkuleppe punktis 16. Asjaomane 2004. aasta hindades väljendatud finantsraamistiku tabel lisatakse kavandatavale Euroopa Parlamendi ja nõukogu otsusele. LAIENEMISEKS (EL 28) KOHANDATUD FINANTSRAAMISTIK 2007–2013, JOOKSEVHINDADES 4. LÕPPMÄRKUSED Selleks et Horvaatia ühinemine Euroopa Liiduga saaks 1. juulil 2013 jõustuda, peavad kõigi allakirjutanud riikide ratifitseerimiskirjad olema vastavalt ühinemislepingu artiklile 3 Itaalia valitsusele hoiule antud hiljemalt 30. juuniks 2013. Ühinemisleping ei jõustu 1. juulil 2013 juhul, kui mõni ühinemislepingule allakirjutaja riik lükkab ühinemislepingu oma ratifitseerimismenetluse tõttu tagasi või jätab selle ette nähtud perioodi jooksul ratifitseerimata. Ettepanek: EUROOPA PARLAMENDI JA NÕUKOGU OTSUS millega muudetakse 17. mai 2006. aasta institutsioonidevahelist kokkulepet eelarvedistsipliini ja usaldusväärse finantsjuhtimise kohta seoses mitmeaastase finantsraamistikuga, et võtta arvesse Horvaatia Euroopa Liiduga ühinemisest tingitud kulusid EUROOPA PARLAMENT JA EUROOPA LIIDU NÕUKOGU, võttes arvesse 17. mai 2006. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini ja usaldusväärse finantsjuhtimise kohta,[5] eriti selle punkti 29, võttes arvesse Euroopa Komisjoni ettepanekut ning arvestades järgmist: (1) Horvaatia Vabariigi Euroopa Liiduga ühinemist käsitlevas lepingus[6] on kehtestatud eelarveküsimusi käsitlevad üleminekusätted. (2) 30. juuni 2011. aasta ühinemiskonverentsil kinnitati läbirääkimiste tulemused, millega määrati kindlaks kulud, mis on tingitud Horvaatia ühinemisest Euroopa Liiduga 1. juulil 2013. (3) Horvaatia ühinemisest tingituna tuleb kohandada mitmeaastast finantsraamistikku aastateks 2007–2013; selleks tuleb 2013. aasta kulukohustuste assigneeringute ülemmäära jooksevhindades suurendada alamrubriigi 1a puhul 47 miljoni euro võrra, alamrubriigi 1b puhul 450 miljoni euro võrra, rubriigi 2 puhul 21 miljoni euro võrra, alamrubriigi 3a puhul 42 miljoni euro võrra ning alamrubriigi 3b puhul 31 miljoni euro võrra; samuti tuleb rubriigi 6 raames ette näha 75 miljoni euro suurune kompensatsioon. (4) Horvaatia ühinemisest tulenevalt on vaja kohandada 2013. aastaks ka maksete assigneeringute ülemmäära, mida tuleb jooksevhindades suurendada 374 miljoni euro võrra. (5) Eelarvedistsipliini ja usaldusväärset finantsjuhtimist käsitleva institutsioonidevahelise kokkuleppe raames kehtestatud Euroopa Liidu finantsraamistikku tuleks kohandada selliselt, et see võtaks arvesse Horvaatia ühinemist ajavahemikus 1. juulist kuni 31. detsembrini 2013. (6) Seepärast tuleks eelarvedistsipliini ja usaldusväärset finantsjuhtimist käsitleva institutsioonidevahelise kokkuleppe I lisa vastavalt muuta[7], ON VASTU VÕTNUD KÄESOLEVA OTSUSE: Ainus artikkel Eelarvedistsipliini ja usaldusväärset finantsjuhtimist käsitleva institutsioonidevahelise kokkuleppe I lisa asendatakse käesoleva otsuse lisaga eeldusel, et Horvaatia Vabariigi Euroopa Liiduga ühinemist käsitlev leping jõustub 1. juulil 2013. Brüssel, Euroopa Parlamendi nimel Nõukogu nimel LISA [1] KOM(2010) 72 ja KOM(2010) 73, 3.3.2010. [2] ELT C 139, 14.6.2006, lk 1. [3] 4. osa III jagu, eelkõige peatükid 29–34. [4] Euroopa Liiduga ühinemise konverents – Horvaatia, ühinemisdokument nr 30/11 (CONF-HR 17/11), 29.6.2011. [5] ELT C 139, 14.6.2006, lk 1. [6] ELT xxx [7] Eespool nimetatud kokkuleppest tulenevad näitajad arvutatakse ümber 2004. aasta hindadesse.